தற்போதைய கல்விக் கொள்கை 1986-ம் ஆண்டில் உருவாக்கப்பட்டது. இதில் கடந்த 1992-ல் திருத்தங்கள் செய்யப்பட்டன. மத்தியில் பாஜக அரசு பதவியேற்ற பிறகு புதிய கல்வி கொள்கையை வரைவு செய்ய முடிவு செய்யப்பட்டது. மத்திய மனிதவள மேம்பாட்டுத் துறை அமைச்சராக ஸ்மிருதி இரானி பதவி வகித்தபோது, புதிய கல்வி கொள்கையை வரைவு செய்திட டிஎஸ்ஆர் சுப்பிரமணியன் தலைமையில் கமிட்டி அமைக்கப்பட்டது. இந்த கமிட்டி கடந்த 2016-ல் தனது அறிக்கையை அரசிடம் அளித்தது.